2. ΝΟΜΟΣ υπ' αριθ. 3953 της 30 Απρ./7 Μαΐου 1959 Περί ρυθμίσεως της παραγωγής και της εμπορίας γεωμήλων. Άρθρ.1.-Προς ρύθμισιν της προβλεπομένης δια την περίοδον από 1ης Μαΐου έως 15ης Αυγ. 1959 υπερπαραγωγής γεωμήλων φαγητού δύναται δι' αποφάσεων του Υπουργού Γεωργίας ή των υπό τούτου εξουσιοδοτουμένων Νομαρχών, δημοσιευομένων δια της Εφημερίδος της Κυβερνήσεως, να επιβάλλεται: α)Απαγόρευσις προσφοράς εις την κατανάλωσιν γεωμήλων κατωτέρων ποιοτήτων ή με ποιοτικάς βλάβας, ήτις δύναται και να ορίζεται εις ποσοστόν επί της παραγωγής μη δυνάμενον να υπερβή το 10% ταύτης, παραδιδόμενον υποχρεωτικώς, εν περιπτώσει συγκεντρώσεως, μετά των κανονικών ποιοτήτων άνευ καταβολής τινός. β)Κλιμάκωσις της συγκομιδής των γεωμήλων κατά χρόνον, περιοχάς ποικιλίας ή ύψος παραγωγής κατά περιφερείας ή παραγωγούς και να ορίζηται ο τρόπος και τα μέτρα της κλιμακώσεως ταύτης. Άρθρ.2.-1.Δια κοινών αποφάσεων των Υπουργών Εμπορίου και Γεωργίας δύναται να ορίζηται: α)Η υποχρεωτική παράδοσις των γεωμήλων παρά των παραγωγών εις τα δια των αποφάσεων τούτων οριζόμενα εκάστοτε όργανα παραλαβής και διαχειρίσεως και η πώλησις μόνον παρά των ιδίων οργάνων. β)Ποσοστόν παρακρατήματος επί των παραδιδομένων γεωμήλων προς εξαγωγήν τούτων εις το εξωτερικόν. γ)Η κατά την παράδοσιν των γεωμήλων δοθησομένη εις τους παραγωγούς προκαταβολή. Η προκαταβολή αύτη δύναται να είναι διάφορος κατά ποιότητας, ποικιλίας, είδος συσκευασίας και οριζόμενα χρονικά διαστήματα. δ)Αι τιμαί διαθέσεως των γεωμήλων προς το εμπόριον, αίτινες δύνανται να είναι και διάφοροι κατά καταναλωτικόν κέντρον, ποιότητας, ποικιλίας, είδος συσκευασίας και οριζόμενα χρονικά διαστήματα. ε)Να ορίζωνται περιορισμοί ή απαγορεύσεις της κυκλοφορίας εν γένει γεωμήλων εκτός των παραγωγικών των κέντρων. 2.Δια των αυτών ή ομοίων ως άνω αποφάσεων ορίζονται ο τρόπος, οι όροι και πάσα άλλη αναγκαία λεπτομέρεια, παραλαβής και διαθέσεως των γεωμήλων εκ μέρους των ορισθησομένων οργάνων διαχειρίσεως. Σελ. 888 150-98 Άρθρ.3.-1.Μετά την λήξιν της διαχειρίσεως ενεργείται εκκαθάρισις και ορίζεται η πληρωτέα οριστική εις τον παραγωγόν τιμή, ήτις δύναται να είναι και διάφορος κατά ποικιλίας, περιφερείας παραγωγής και χρονικά διαστήματα, μετ' αφαίρεσιν των δαπανών διαχειρίσεως. Εάν εις τους παρά τη Α.Τ.Ε. κοινούς λογ/σμούς διαχειρίσεως καταλείπεται υπόλοιπον μη δυνάμενον να αποδοθή ως εκ των προβλεπομένων εξόδων εκκαθαρίσεως τούτο διατίθεται προς τον αποκλειστικόν σκοπόν ανεγέρσεως ειδικών αποθηκών συντηρήσεως γεωμήλων δια κοινών αποφάσεων των Υπουργών Συντονισμού, Γεωργίας και Εμπορίου. 2.Η χρηματική διαχείρισις ενεργείται μέσω της ΑΤΕ παρά τη οποία θέλει ανοιγή ίδιος λογαριασμός υπό τον τίτλον «Λογαριασμός εγχωρίου πατατοπαραγωγής». Η ΑΤΕ θέλει ενεργεί πάσαν είσπραξιν ως και τας χρηματικάς εκκαθαρίσεις των παραγωγών δια των Υποκαταστημάτων της ή δια των υπ' αυτής εξουσιοδοτημένων οργάνων. 3.Ο Υπουργός Γεωργίας δύναται να εντέλληται την ΑΤΕ, όπως διαθέτη το απαιτούμενον προσωπικόν δια την εποπτείαν και έλεγχον της διαχειρίσεως εν γένει των παραδιδομένων εκ μέρους των παραγωγών γεωμήλων εις τα οικεία όργανα παραλαβής και διαθέσεως. Άρθρ.4.-1.Εξουσιοδοτούνται οι Υπουργοί Γεωργίας και Εμπορίου δια την υπογραφήν των σχετικών συμβάσεων μετά της ΑΤΕ και των ορισθησομένων οργάνων διαχειρίσεως και του καθορισμού των δαπανών και λοιπών εξόδων διαχειρίσεως. 2.Πάσα λεπτομέρεια αναγκαία δια την εφαρμογήν του παρόντος Νόμου καθορίζεται δια κοινών αποφάσεων των Υπουργών Γεωργίας και Εμπορίου. Άρθρ.5.-Δια κοινών αποφάσεων του Υπουργού Εμπορίου και των αρμοδίων Υπουργών, επί τω σκοπώ απορροφήσεως μεγαλυτέρων ποσοτήτων γεωμήλων, δύναται να αντικαθίστανται παρεχόμενα συσσίτια ετέρων τροφίμων δια γεωμήλων, εις το Στράτευμα, τα Σώματα ασφαλείας, εις Νοσοκομεία, Ιδρύματα, Φυλακάς, Παιδικά συσσίτια, κατασκηνώσεις, κοινάς εστιάσεις και εστιατόρια. 16.Ξ.α.2 Γεώμηλα Άρθρ.6.-1.Πάσα παράβασις των κατά τα προηγούμενα άρθρα εκδιδομένων αποφάσεων πλην των δια της κατωτέρω παρ. 4 απαγγελομένων ποινών συνεπάγεται την κατάσχεσιν πάσης ποσότητος γεωμήλων, ήτις αποτελεί το αντικείμενον της παραβάσεως. Η κατάσχεσις ενεργείται παρά των αρμοδίων καταδιωκτικών οργάνων εις χείρας παντός. 2.Τα κατασχόμενα εκποιούνται δι' αποφάσεως του διευθύνοντος το Αγορανομικόν Τμήμα της Εισαγγελείας Πρωτοδικών Εισαγγελέως, όπου δε δεν υπάρχει τοιούτον υπό του Εισαγγελέως Πρωτοδικών, του αντιτίμου περιερχομένου εις τον παρά τη Α.Τ.Ε. «Λογαριασμόν εγχωρίου πατατοπαραγωγής», Εν περιπτώσει αθωωτικής αποφάσεως απόδίδεται το αντίτιμον εις τον δικαιούχον, της αποδόσεως απαγγελλομένης δια της αθωωτικής αποφάσεως. 3.Δύναται δι' αγορανομικών διατάξεων να ορίζηται και διάφορος εν γένει τρόπος διαθέσεως των κατασχομένων του εν τη προηγουμένη παραγράφω οριζομένου. 4.Οι παραβάται των διατάξεων του παρόντος Νόμου και των κατ' εξουσιοδότησιν τούτου εκδιδομένων αγορανομικών διατάξεων και Υπουργικών αποφάσεων διώκονται κατά τας διατάξεις του Ν.Δ. 136/46 «περί Αγορανομικού Κώδικος» ως τούτο ετροποποιήθη μεταγενεστέρως και τιμωρούνται με τας ποινάς τας οριζομένας εν άρθρ. 30 του αυτού Νομοθετικού Δ/τος. Εις τας αυτάς ποινάς υπόκεινται και οι μεταφορείς γεωμήλων ων η μεταφορά γενικώς ενεργείται κατά παράβασιν των διατάξεων του παρόντος και των κατ' εξουσιοδότησιν αυτού εκδιδομένων αποφάσεων. Άρθρ.7.-Αι διατάξεις του παρόντος νόμου δύνανται να τίθενται εις εφαρμογήν και μελλοντικώς δια την αυτήν ή άλλας περιόδους δια πράξεως του Υπουργικού Συμβουλίου οριζούσης και το χρονικόν διάστημα ισχύος τούτων. Άρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 